2013-03-13 KONSTITUCIJOS KOMISIJOS POSĖDIS

Posėdžio metu buvo svarstomas klausimas Dėl Lietuvos Respublikos Konstitucijos 56 straipsnio papildymo įstatymo projekto Nr. XIP-5001. Bendru sutarimu nutarta padaryti dviejų savaičių pertrauką šio projekto svarstymo procedūroje.
Antruoju klausimu „Dėl Lietuvos Respublikos Konstitucijos 134 straipsnio pakeitimo pagal Valstybės ir savivaldybių vidaus auditorių asociacijos kreipimąsi“ pasisakė Valstybės ir savivaldybių vidaus auditorių asociacijos pirmininkė Dainora Budnikienė, Valstybės kontrolierė Giedrė Švedienė, advokato padėjėjas (buvęs Vyriausybės atstovas Marijampolės apskrityje) Virginijus Ražukas bei Savivaldybių kontrolierių asociacijos prezidentas Juozas Vaičiulis. Bendru sutarimu nutarta surengti apskrito stalo diskusiją šiuo klausimu.

Komisijos nariai pasisakė už parlamentinio tyrimo atlikimą (išvados pateikimą) apie rinkimų organizavimo datas pasaulyje. Taip pat buvo nutarta kreiptis į specialistus dėl nuomonės pateikimo. 

